23/12/2021 | Administración LocalMunicipal
Monfero
Declaración Caducidade Oferta de Emprego Público 2008

Declaración Caducidade Oferta de Emprego Público 2008 Por Resolución desta Alcaldía nº /2021 de data 20 de decembro de 2021 acordouse Declarar a caducidade da OPE 2008. Dando cumprimento á citada Resolución procédese á publicación íntegra da mesma para xeral coñecemento. “RESOLUCIÓN ASUNTO: DECLARACIÓN CADUCIDADE OPE 2008 EXPEDIENTE: 2021/G003/000433 ANTECEDENTES: Por Resolución da Alcaldía núm.269/2008, do 22 de outubro, aprobouse a oferta de emprego público do Concello de Monfero para o ano 2008, que foi publicada no BOP nº 253 do 3/11/2008. O artigo 70.1 do Texto Refundido da Lei do Estatuto Básico do Empregado Público e 48.4 da Lei 2/2015, de Emprego Público de Galicia, establecen que a execución da oferta de emprego público deberá desenvolverse dentro do prazo improrrogable de tres anos. Tendo en conta que non se executou esta oferta de emprego público respecto dalgunhas das prazas vacantes anunciadas no prazo improrrogable de tres anos establecido legalmente e que isto determina a súa caducidade así como a invalidez dos procesos selectivos que dimanen dela, que debe de declararse para evitar a situación de inseguridade xurídica que produce. En base ao exposto e consonte aos artigos 91 da Lei 7/1985, do 2 de abril, Reguladora das Bases do Réxime Local, 69.2 e 70.1 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, 48 e 204 da Lei 2/2015, do 29 de abril, de emprego público de Galicia, e 2 do Real decreto-lei 14/2021, de 6 de xullo, de medidas urxentes para a redución da temporalidade no emprego público. No uso das atribucións que me outorga a lexislación do réxime local, RESOLVO: 1.- Declarar a caducidade parcial da Oferta de Emprego Público do ano 2008 e dos procesos selectivos dimanantes dela non rematados, concretada nas prazas correspondentes aos postos que se indican deseguido: Grupo A. Subgrupo A2. Escala: Administración Especial. Subescala: Técnica. Clase: técnicos de grao medio. Número de vacantes: 1. Denominación: Traballador/a Social. Grupo C. Subgrupo C1. Escala: Administración Xeral. Subescala: Administrativa. Número de vacantes: 1. Denominación: Administrativo/a 1. Grupo C. Subgrupo C2. Escala: Administración Xeral. Subescala: Auxiliar. Número de vacantes: 1. Denominación: Auxiliar Administrativo/a 2. Agrupacións profesionais. Escala: Administración Especial. Subescala: Servicios Especiais. Clase: Persoal de oficios. Número de vacantes: 1. Denominación: Operario/a de Servicios Múltiples Denominación: Condutor. Número de vacantes: 1. Denominación: Peón. Número de vacantes: 1.2.- Incluír as prazas indicadas no punto anterior que non estean xa incluídas noutras ofertas de emprego público aprobadas polo Concello, dada a súa situación, na oferta de emprego público de estabilización de emprego temporal do ano 2021.3.- Publicar esta resolución no Boletín Oficial da Provincia da Coruña.” Contra a presente resolución, que pon fin á vía administrativa, pode interpoñer alternativamente recurso potestativo de reposición ante o Alcalde-Presidente polo prazo de 1 mes, ou ben interpoñer directamente recurso contencioso-Administrativo, ante o Xulgado do Contencioso-Administrativo de A Coruña que por quenda corresponda no prazo de dous meses, de conformidade co disposto nos artigos 46 e concordantes da Lei 29/1998, do 13 de xullo, reguladora da xurisdición contencioso-administrativa (LRXCA). Se se optase por interpoñer o recurso de reposición potestativo non poderá interpoñerse recurso contencioso administrativo ata que aquel sexa resolto expresamente ou se producise a súa desestimación por silencio, ao abeiro do disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. Monfero, 20 de decembro de 2021. O ALCALDE Andrés Feal Varela